BIRŽŲ RAJONO SAVIVALDYBĖS TARYBA

sprendimas

Dėl BIRŽŲ RAJONO SAVIVALDYBĖS TERITORIJOJE ESANČIŲ MOKYKLŲ MOKINIŲ VEŽIMO organizavimo IR JŲ vežimo IŠLAIDŲ kompensavimo TVARKOS APRAŠO PAKEITIMO

2024 m. rugpjūčio 30 d. Nr. T-197

Biržai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 punktu, 16 straipsnio 1 dalimi, atsižvelgdama į Biržų rajono savivaldybės administracijos Centralizuoto vidaus audito skyriaus 2024 m. vasario 1 d. Biržų rajono teritorijoje esančių mokyklų mokinių vežimo organizavimo ir jų vežimo išlaidų kompensavimo vertinimo vidaus audito ataskaitos Nr. T4-1 rekomendacijas, Biržų rajono savivaldybės taryba n u s p r e n d ž i a:

Pakeisti Biržų rajono savivaldybės teritorijoje esančių mokyklų mokinių vežimo organizavimo ir jų vežimo išlaidų kompensavimo tvarkos aprašą, patvirtintą Biržų rajono savivaldybės tarybos 2019 m. lapkričio 21 d. sprendimu Nr. T-250 „Dėl Biržų rajono savivaldybės teritorijoje esančių mokyklų mokinių vežimo organizavimo ir jų vežimo išlaidų kompensavimo tvarkos aprašo patvirtinimo“:

1. Pakeisti 27 punktą ir jį išdėstyti taip:

„27. Jei Savivaldybės teritorijoje esančių Mokyklų mokiniai (vaikai) neturi galimybės važiuoti į Mokyklą ir iš jos reguliaraus susisiekimo autobusais, specialiųjų reisų autobusais, Mokyklų autobusais, VšĮ Biržų rajono socialinių paslaugų centro transportu, jie į (iš) Mokyklą (os) gali važiuoti kitu transportu. Tokiu atveju Mokyklos vadovas su mokiniais, tėvais (globėjais, rūpintojais) sudaro sutartis. Mokyklos iki rugsėjo 10 d. privalo pateikti Savivaldybės administracijos Švietimo, kultūros ir sporto skyriui, mokinių, kuriuos pavėžės individualiu transportu, sąrašus, patvirtintus Mokyklos direktoriaus parašu ar el. parašu ir Mokyklos antspaudu. Sąraše (3 priedas) turi būti įrašyta: mokinio vardas, pavardė, klasė (grupė ar ugdymo programa), gyvenamoji vieta, važiavimo maršrutas, atstumas km. (į vieną pusę). Per mokslo metus pasikeitus mokinio maršrutui ar važiuojančių mokinių sąrašui, Mokyklos vadovas nedelsiant pakeitimus suderina su Savivaldybės administracijos Švietimo, kultūros ir sporto skyriumi. Jiems kelionės išlaidos kompensuojamos pagal Biržų rajono savivaldybės tarybos sprendimu nustatytą vieno kilometro įkainį tik į (iš) Mokyklą (os), kurios aptarnavimo teritorijoje gyvena, jei tokia paskirta.“.

2. Pakeisti 28 punktą ir jį išdėstyti taip:

„28. Savivaldybės Mokyklų mokiniams, vykstantiems reguliaraus vietinio (priemiestinio) ir tolimojo susisiekimo autobusais į rajonines, šalies ir kt. dalykines olimpiadas, konkursus, varžybas, egzaminų centrus laikyti brandos egzaminų, mokinių savivaldos nariams važiavimo į Mokinių savivaldos forumus ir jos organizuojamus renginius, kelionės išlaidos kompensuojamos pagal pateiktus bilietus ar kitus apmokėjimą už kelionę liudijančius dokumentus, kuriuos mokiniai pateikia Mokyklai.“.

3. Pakeisti 29 punktą ir jį išdėstyti taip:

„29. Savivaldybės teritorijoje esančių Mokyklų vadovai iki kiekvieno mėnesio 10 dienos, suderinę su Savivaldybės administracijos Švietimo, kultūros ir sporto skyriumi, pristato Buhalterinės apskaitos skyriui mokinių (vaikų), kurie, vadovaujantis Aprašo 27, 28 punktais, turi teisę važiuoti kitu transportu, vežimo išlaidų pagal patvirtintus įkainius, šių mokinių Mokyklos lankomumo žiniaraštį ir sąrašą apie lėšas (4 priedas), panaudotas šių mokinių (vaikų) kelionės išlaidoms kompensuoti.“.

4. Papildyti 3 priedu (pridedama).

5. Papildyti 4 priedu (pridedama).

Šis sprendimas skelbiamas Teisės aktų registre ir Biržų rajono savivaldybės interneto svetainėje.

Savivaldybės meras	Kęstutis Knizikevičius

Biržų rajono savivaldybės teritorijoje esančių mokyklų mokinių vežimo organizavimo ir jų vežimo išlaidų kompensavimo tvarkos aprašo

3 priedas

(Sąrašo formos pavyzdys)

_________________________________________

(įstaigos pavadinimas)

VEŽAMŲ MOKINIŲ SĄRAŠAS (individualiu transportu)

20___ m. _________________ mėn.

Eil. Nr.	Mokinio vardas, pavardė	Klasė (grupė ar ugdymo programa)	Gyvenamoji vieta	Maršrutas (į mokyklą, į namus, į abi puses)	Važiavimo atstumas (į vieną pusę)

Švietimo įstaigos vadovas

A.V. (Parašas)	(Vardas, pavardė)

_________________________

Biržų rajono savivaldybės teritorijoje esančių mokyklų mokinių vežimo organizavimo ir jų vežimo išlaidų kompensavimo tvarkos aprašo

4 priedas

(Sąrašo formos pavyzdys)

_________________________________________

(įstaigos pavadinimas)

VEŽTŲ MOKINIŲ SĄRAŠAS (individualiu transportu)

20___ m. _________________ mėn.

Eil. Nr.	Mokinio vardas, pavardė	Klasė (grupė ar ugdymo programa)	Gyvenamoji vieta	Važiavimo atstumas (į vieną ar abi puses)	Dienų skaičius	Išlaidų suma

Švietimo įstaigos vadovas

A.V. (Parašas)	(Vardas, pavardė)

_________________________